**TEHNIČKA ŠKOLA ČAKOVEC**

**OBAVIJEST O PRAVU NA PRISTUP INFORMACIJAMA**

Pravo na pristup informacijama je *Ustavom Republike Hrvatske* i *Zakonom o pravu na pristup informacijama* zajamčeno pravo svakoga građanina ili pravne osobe na pristup informacijama koje posjeduju tijela javne vlasti u Republici Hrvatskoj, neovisno o svrsi u koju se informacija želi koristiti.

**Zahtjev za pristup informacijama i ponovnu uporabu informacija može se podnijeti:**

* elektroničkom poštom na adresu: tajnik@tsck.hr
* pisanim putem na adresu: Tehnička škola Čakovec, Športska 5, 40000 Čakovec
* telefonom na broj: 040/328-522

Usmeno postavljeni zahtjevi primat će se na zapisnik ponedjeljkom i utorkom od 8.30 do 10.30 sati, u tajništvu Tehničke škole Čakovec.

**Zahtjev za pristup informacijama treba sadržavati:**

* naziv i sjedište tijela javne vlasti kojem se zahtjev podnosi – u obrascu
* podatke koji su važni za prepoznavanje tražene informacije
* ime, prezime i adresu fizičke osobe podnositelja zahtjeva
* tvrtku, odnosno naziv pravne osobe i njezino sjedište.

Podnositelj zahtjeva nije obvezan navesti razloge zbog kojih traži pristup informaciji, a u zahtjevu može predložiti i način na koji će tijelo javne vlasti učiniti informaciju dostupnom.

Tehnička škola Čakovec ima pravo na naknadu stvarnih materijalnih troškova koji nastanu pružanjem informacije korisniku prava na pristup informacijama i ponovnu uporabu informacija, kao i na naknadu troškova dostave tražene informacije. Visina naknade za pristup informacijama i ponovnu uporabu informacija, određena je sukladno kriterijima iz članka 19. stavka 3. Zakona o pravu na pristup informacijama.

Kriteriji za određivanje visine naknade nalaze se na sljedećim poveznicama:

<https://narodne-novine.nn.hr/clanci/sluzbeni/2014_02_15_316.html>

<https://narodne-novine.nn.hr/clanci/sluzbeni/2022_12_141_2149.html>